|  |  |  |
| --- | --- | --- |
| stema_JPG | OFK SHENJA TRANSPARENT-08.png**REPUBLIKA E KOSOVËS**Republika Kosovo - Republic of Kosovo**ODA E FARMACISTËVE TË KOSOVËS**Komora Farmaceuta KosovaKosova Chamber of Pharmacists |  |

**RREGULLORE PËR**

**PROCEDURAT DHE KRITERET E ANËTARËSIMIT NË OFK**

Prishtinë, 2019

**KUVENDI I ODËS SË FARMACISTËVE TË KOSOVËS**, në mbështetje të nenit 19, paragrafit 1 me nënparagrafin 1.1, në lidhje me nenin 9, paragrafi 1, nënparagrafi 1.2 të Ligjit Nr. 04/L-150 për Odat e Profesionistëve Shëndetësorë, nenit 20, paragrafin 1, në lidhje me nenin 15, paragrafi 2 të Statutit të Odës së Farmacistëve të Kosovës në mbledhjen e mbajtur më 29/06/2019, nxjerrë këtë:

**RREGULLORE PËR PROCEDURAT DHE KRITERET E ANËTARËSIMIT NË OFK**

**KREU I - DISPOZITA E PËRGJITHSHME**

**Neni 1**

**Qëllimi**

Me këtë rregullore përcaktohet procedura e aplikimit, kriteret për regjistrim në Odën e Farmacistëve të Kosovës, mënyra e revokimit të anëtarësisë si dhe përmbajtja e regjistrit të anëtarësisë.

**Neni 2**

**Obligimi i anëtarësimit**

Farmacistët të cilët ushtrojnë ose dëshirojnë të ushtrojnë veprimtarinë e tyre profesionale në territorin e Republikës së Kosovës, janë të obliguar që të regjistrohen dhe anëtarësohen në Odën e Farmacistëve të Kosovës

**Neni 3**

**Përkufizimet**

Termet e përdorura në këtë rregullore kanë këtë kuptim:

**Anëtarësim –** procedura e regjistrimit të farmacistit në regjistrin e anëtarëve të OFK-së

**Regjistri i anëtarëve –** nënkupton regjistrin e OFK-së i cili përmban të dhënat e të gjithë anëtarëve të regjistruar në OFK

**Kartela e identifikimit të anëtarit –** ID/Certifikatë e cila dëshmon anëtarësimin në OFK

**Kordinatori –** nwnkupton anwtarin e shwrbimit profesional pwrgjegjws pwr kordinimin e cwshtjeve mbi anwtarwsimin, licencimin dhe rilicencimin e anwtarwve.

**KREU II – KRITERET DHE DOKUMENTET PËR ANËTARËSIM TË FARMACISTËVE**

**Neni 4**

**Kriteret për anëtarësim të shtetasve të Kosovës**

1. Kriteret për anëtarësim në OFK janë:
	1. Të jetë shtetas i Republikës së Kosovës;
	2. Të ketë dhënë provimin profesional të licencës apo të ketë licencë;
	3. Të jetë i diplomuar si farmacist në ndonjërin nga institucionet e akredituara të arsimit të lartë në vend apo kur ka diplomuar jashtë vendit të ketë të nostrifikuar diplomën në Ministrinë e Arsimit;
	4. Të ketë paguar taksën administrative për anëtarësim.

**Neni 5**

**Dokumentacioni për dorëzim**

1. Farmacisti i cili aplikon për anëtarësim në OFK, duhet të dorëzojë këto dokumente:
	1. Aplikacionin,
	2. Kopjen e letërnjoftimit,
	3. Kopjen e noterizuar të diplomës së studimeve ose vërtetimit (certifikata e diplomës e noterizuar), në rast të studimeve jashtë vendit kopjen e noterizuar të vendimit të nostrifikimit të diplomës nga MASHT,
	4. Kopja e noterizuar e licencës ose certifikata e noterizuar e provimit të licencës,
	5. Pagesa e taksës administrative të anëtarësisë.

**KREU III – KRITERET DHE DOKUMENTET PËR ANËTARËSIM TË FARMACISTËVE TË CILËT NUK JANË SHTETAS TË KOSOVËS**

**Neni 6**

**Kriteret për anëtarësim të farmacistëve që nuk kanë shtetësi të Kosovës**

1. Për farmacistët të cilët nuk kanë shtetësi të Kosovës aplikohen këto kritere për anëtarësim:
	1. Të jetë i pajisur me leje qëndrim në Kosovë,
	2. Kopjen e noterizuar të diplomës së studimeve ose vërtetimin (certifikata e diplomës e noterizuar), në rast të studimeve jashtë vendit kopjen e noterizuar të vendimit të nostrifikimit të diplomës nga MASHT,
	3. Të ketë kopje të noterizuar të licencës së punës të lëshuar nga shteti origjinës e përkthyer nga përkthyesi zyrtar në Gjuhën Shqipe, ose të jetë i pajisur me leje pune nga organi kompetent nëse posedohet
	4. Të ketë paguar taksën administrative për anëtarësim.

**Neni 7**

**Dokumentet e nevojshme për anëtarësim të farmacistëve që nuk kanë shtetësi të Kosovës**

1. Për farmacistët të cilët nuk kanë shtetësi të Kosovës që aplikojnë për anëtarësim në OFK, duhet të dorëzojnë këto dokumente:
	1. Aplikacionin,
	2. Kopja e noterizuar e lejes së qëndrimit në Kosovë,
	3. Kopja e noterizuar e licencës së punës nga shteti, shtetas i të cilit është ose kopja e noterizuar e lejes së punës për ushtrimin e profesionit të farmacistit në Kosovë nga MSH nëse posedohet dhe e pwrkthyer te pwrkthyesit e licencuar nwse wshtw jashtw shtetit
	4. Kopjen e noterizuar të diplomës së studimeve ose vërtetimin (certifikata e diplomës e noterizuar), në rast të studimeve jashtë vendit kopjen e noterizuar të vendimit të nostrifikimit të diplomës nga MASHT ose pwrkthimi nw gjuhwn shqipe nga pwrkthyesi i licencuar
	5. Pagesa e taksës administrative për anëtarësim.

**KREU IV – PROCEDURA E APLIKIMIT PËR ANËTARËSIM**

**Neni 8**

**Fillimi i procedurës**

1. Farmacisti inicion procedurën e anëtarësimit përmes parashtrimit të aplikacionit dhe dokumentacionit Shërbimit Profesional të OFK-së pwrmes platformws elektronike
2. Konfirmimin e pranimit tw aplikacionit anwtari e pranon me email sw bashku me faturwn pwr anwtarwsim.

**KREU V – PËRMBAJTJA E APLIKACIONIT**

**Neni 9**

1. Aplikacioni pwrmban tw paktwn kwto tw dhwna
	1. Emri dhe mbiemri;
	2. Vendi dhe data e lindjes;
	3. Adresa e vendbanimit;
	4. Institucioni në të cilin ka diplomuar, data e diplomimit dhe nr. diplomës;
	5. Lloji i specializimit dhe data e specializimit (vetëm për specialistët)
	6. Numri i telefonit;
	7. Adresa valide e e-mail;
	8. Deklaratën se me nënshkrimin e aplikuesit e gjithë përgjegjësia për saktësinë e të dhënave është e tij dhe njohurinw mbi kodin etik
	9. Tw dhena tjera rreth identifikimit tw cilat vendosen nw platformw
2. Nwnshkrimi i aplikacioni konsiderohet aprovimi elektronik i anwtarit nw sistemin elektronik pwr menaxhimin e profesionsitwve shwndetwsor

**KREU VI - SHQYRTIMI, VENDIMET E KOMISIONIT DHE E DREJTA NË ANKESË**

**Neni 10**

**Afati kohor i shqyrtimit të kërkesës**

1. Kordinatori i zyrws pwr anwtarwsim jo më vonë se 15 ditë nga pranimi i kërkesës për anëtarësim është i obliguar të shqyrtojë atë dhe të vendosë në lidhje me të.
2. Vendimi nga paragrafi I-rw i nwnshtrohet mbikqyrjes sw ligjshmwrisw nga Komisioni pwr Licencim nw takimin e parw tw radhws pas parashtirimit tw kwrkesws pwr anwtarwsim.

**Neni 11**

**Vendimi për miratimin e kërkesës**

1. Kordintatori i zyrws pwr anwtarim e miraton kërkesën në rast se janë të plotësuara kushtet e parapara me këtë rregullore.

**Neni 12**

**Vendimi për refuzimin e kërkesës**

1. Në rastet kur aplikacioni përmban mangësi në plotësimin e dokumentacionit, Koridnatori i kwrkesws mund të caktojë afat shtesë jo më shumë se 7 ditë nga shqyrtimi i aplikacionit për plotësimin e lëndës.
2. Nëse brenda këtij afati aplikuesi nuk vepron sipas kërkesës sw kordinatorit, kërkesa e tij refuzohet me vendim.
3. Kordinatori refuzon kërkesën me vendim edhe në rastet kur ndaj aplikuesit në kohën në të cilën ka aplikuar i është shqiptuar masa disiplinore e fshirjes nga regjistri i anëtarëve të Odës.

**Neni 13**

**E drejta në ankesë**

1. Pala e pakënaqur me vendimin për refuzimin e kërkesës për anëtarësi dhe rianëtarësim, ka të drejtë ankese në afat prej 8 ditësh nga marrja e vendimit.
2. Ankesa i drejtohet Komisionit pwr Licencim, ndwrsa ankesa ndaj vendimit tw Komisionit nw Këshillit Drejtues të OFK-së.
3. Nëse Këshilli Drejtues e vendos se ankesa e tillë është e bazuar, merr vendim për anëtarësimin e ankuesit, duke obliguar Komisionin për Licencim ta regjistrojë në regjistrin e anëtarëve të OFK-së.

**Neni 14**

**Kartela e Identifikimit të anëtarit të OFK-së**

1. Anwtarit me rastin e pranimit tw aplikacionit i lëshohet kartela identifikuese e anëtarësisë e cila përmban së paku këto të dhëna:
	1. Emri dhe mbiemri;
	2. Numri rendor i anëtarësisë.
	3. Viti regjistrimit
	4. Qr Codi
2. Kartela e anëtarësisë është pronë e odës dhe si e tillë duhet t’iu dorëzohet organeve kompetente të odës me rastin e skadimit të saj apo në rast të çregjistrimit nga regjistri i anëtarëve.
3. Në rast të humbjes së kartelës, anëtari i OFK-së njofton me shkrim OFK për humbje duke e arsyetuar atë.
4. Kordinatori lëshon kartelën e re, pas kërkesës së anëtarit dhe pagesës së taksës administrative sipas vendimit të Kuvendit.
5. Të dhënat e tjera dhe forma e kartelës vendosen me vendim të Këshillit Drejtues.

**KREU VII – REGJISTRI I ANËTARËVE TË ODËS**

 **Neni 15**

 **Regjistrat e anëtarëve**

1. Komisioni për Licencim mban dy lloje të regjistrave të anëtarëve:
	1. Regjistri i anëtarëve të OFK-së shtetas të Kosovës,
	2. Regjistri i anëtarëve të OFK-së të cilët nuk janë shtetas të Kosovës.

**Neni 16**

**Përmbajtja e regjistrit**

1. Pas aprovimit tw kwrkesws pwr anwtarwsim , Kordinatori regjistron menjëherë të dhënat e farmacistit në regjistër.

1. Regjistri i anëtarëve përmban këto të dhëna:
	1. Nr. rendor;
	2. Emrin dhe mbiemrin;
	3. Nr. e licencës (nëse e posedon);
	4. Datën e regjistrimit.

**KREU VIII - FSHIRJA NGA REGJISTRI I ANËTARËSISË**

**Neni 17**

**Fshirja nga regjistri i anëtarësisë**

1. Komisioni për Licencim merr vendim për fshirjen e farmacistit nga regjistri i anëtarësisë në këto raste:
	1. Me revokimin e përhershëm të licencës nga Këshilli Etik, ose vendimit nga Gjyqi i Nderit në rast të ankesës;
	2. Me kërkesën e anëtarit të Odës;
	3. Në rast të mospagesës së anëtarësisë për më shumë se gjashtë muaj pas afatit për pagesë;
	4. Në rast të vdekjes së anëtarit;
	5. Me ekzekutimin e masës disiplinore të fshirjes nga regjistri i anëtarëve të OFK-së.
2. Vendimi i Komisionit hyn në fuqi pas kalimit të afatit të ankesës.
3. Anwtari i cili nuk respekton afatin pwr pwrmbushjen e taksws administrativ vjetore, deaktivizohet nga platforma elektronike deri nw afatin 6 mujor nga afati.
4. Farmacisti i fshirë nga regjistri i anëtarësisë njëherë, me rastin e riaplikimit për anëtarësim paguan taksë shtesë sipas shumës së caktuar me vendim të kuvendit.

**Neni 18**

**E drejta e ankesës të farmacistit të fshirë nga regjistri**

1. Farmacisti i fshirë nga regjistri i anëtarësisë ka të drejtë ankese ndaj vendimit të Komisionit për Licencim në Gjyqin të Nderit brenda 15 ditëve nga pranimi i vendimit.
2. Gjyqi i Nderit e shqyrton ankesën e tillë brenda 15 ditëve nga parashtrimi i saj.
3. Gjyqi i Nderit mund të anulojë vendimin e Këshillit Etik për heqjen nga regjistri i anëtarëve të OFK-së, nëse vërteton se shkaqet për të cilat është marrë ky vendim nuk ekzistojnë.

**KREU IX – DISPOZITAT PËRFUNDIMTARE**

**Dispozitat përfundimtare**

**Neni 20**

1. Me miratimin e kësaj rregullore shfuqizohen të gjitha rregulloret e kuvendit të cilat kanë implikime në procedurat dhe kriteret për regjistrimin e anëtarëve në OFK.
2. Kjo rregullore hyn në fuqi ditën e nxjerrjes së saj.

**Prishtinë Kryesuesi i Kuvendit të OFK-së**

 **KADRI BYTYQI**